பயிற்சி தாண்டி ஜாம்நகரில் இருந்த அந்த இரண்டு மாதத்தில் ஆப்பீஸில் சில சம்பவங்கள் நடந்தன. முதலில் அனைவருக்கும் ஒன்றாக சேர்ந்து பயிற்சி அளித்தார்கள். மூன்று வாரம் கழித்து துறை வாரியாக பிரித்து பயற்சி அளித்தார்கள். எங்கள் கூட்டத்தில், கெமிக்கல் மக்களே அதிகம் இருந்தார்கள். எலெக்ட்ரிக்கல் கம்மி. கருவியியல் பங்குக்கு ஒரு இருபத்தியைந்து பேர் இருந்தார்கள். இருபது ஆண்கள் மற்றும் ஐந்து பெண்கள். இது போக, வழக்கம் போல ஆண்களால் நிறம்பப்பெற்ற மெக்கானிக்கல் துறை. இதனாலேயே மெக்கானிக்கல் சிறப்பு கவனிப்பு பெற்றது. எவ்வளவு முயற்சித்தும் கட்டுப்படுத்த முடியாத துறையாக இருந்தது. திடீரென்று அவர்கள் வேறு வகுப்பில் போய் உட்கார்ந்துவிடும் ‘கொஸக்ஸி பசப்புகழ்’கள் சிலர் இருந்தார்கள். அவர்கள் பேச விரும்பும் பெண்களுடன் போய் அந்த பஞ்சவன்’கள் அமர்ந்து கடலை போடுவார்கள். வாத்தியார் கேட்கும் கேள்விக்கும் அசராமல் பதிலளிப்பார்கள். பிற துறை ஆண்கள் பொறாமைப்பட்டாலும் காட்டிக்கொடுத்ததில்லை. பெண்களும்.